Rottweiler byt 2-jarige op Clifton-strandŉ Tweejarige dogtertjie is Woensdag deur ŉ Rottweiler op Clifton se hoofstrand gebyt, het paramedici gesê. “Ons is onseker wat presies gebeur het en waarom sy gebyt is, maar toe paramedici op die strand opgedaag het was sy in erge pyn,” het André Visser, woordvoerder vir ER24 gesê. “Sy het wonde aan haar linkerkuit gehad,” het hy gesê en verduidelik dat die besering matig was. Volgens Visser het ŉ dokter wat daar langs verby gekom het die kind begin behandel. Sy is later na Kaapstad se Mediclinic geneem. “Ons weet nie wat van die hond en sy eienaar geword het nie,” het hy gesê.